
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Evou Kiššovou v právnej veci žalobcu: BENCONT FINANCE, a.s. so sídlom Bratislava, Vajnorská č. 100/A, IČO 47967692, zast. KOVAL & spol., advokátska kancelária, s.r.o. so sídlom Banská Bystrica, ul. Komenského č. 3, IČO 36648892, proti žalovanému: A. B., nar. XX.X. XXXX, bytom C., D. E. F. XX, o zaplatenie 270,69 eur s príslušenstvom, takto rozhodol: I. Žalovaná j e p o v i n n á zaplatiť žalobcovi istinu vo výške 270,69 eur s úrokom z omeškania 5,00 % ročne zo sumy 75,79 eur od 25.7.2023 do zaplatenia, s úrokom z omeškania 5,00 % ročne zo sumy 44,00 eur od 26.9.2023 do zaplatenia, s úrokom z omeškania 5,00 % ročne zo sumy 62,90 eur od 24.10.2023 do zaplatenia, s úrokom z omeškania 5,00 % ročne zo sumy 44,00 eur od 24.11.2023 do zaplatenia, s úrokom z omeškania 5,00 % ročne zo sumy 44,00 eur od 28.12.2023 do zaplatenia, všetko v lehote 3 dní od právoplatnosti rozhodnutia. II. Žalovaná j e p o v i n n á nahradiť žalobcovi trovy konania vo výške 100 %. odôvodnenie: 1/ Žalobca žalobou podanou prostredníctvom upomínacieho súdu uplatnil voči žalovanej nárok na zaplatenie istiny 270,69 eur s úrokom z omeškania 5 % ročne zo sumy 75,79 eur do zaplatenia, zo sumy 44,- eur od 26.9. 2023 do zaplatenia, zo sumy 62,90 od 24.10. 2023 do zaplatenia, zo sumy 44,- eur od 24.11. 2023 do zaplatenia a zo sumy 44,- eur od 28.12. 2023 do zaplatenia. Pohľadávku nadobudol na základe zmluvy o poskytovaní verejných služieb od spoločnosti Slovak Telekom a.s. Bratislava. Medzi Slovak Telekom a.s. a žalovaným bola uzavretá Zmluva v znení Dodatku, na základe ktorej bol žalovanému aktivovaný program služieb. Žalovaná za zaviazala za služby platiť odplatu riadne a včas podľa zvoleného účastníckeho programu v súlade so zmluvou a Cenníkom. Žalovanej boli poskytnuté služby, ktoré boli fakturované faktúrou zo dňa 8.7. 2023 vo výške 75,79 eur s lehotou splatnosti 24.7. 2023, faktúrou zo dňa 8.9. 2023 vo výške 44,eur s lehotou splatnosti 25.9. 2023, faktúrou zo dňa 8.10. 2023 vo výške 62,90 eur s lehotou splatnosti 23.10. 2023, faktúrou zo dňa 8.11. 2023 na sumu 44,- eur s lehotou splatnosti 23.11. 2023, faktúrou z o dňa 8.12. 2023 vo výške 44,- eur s lehotou splatnosti 27.12. 2023. Žalovaná uvedené faktúry neuhradila a nereagovala ani na upomienky. 2/ Okresný súd Banská Bystrica ako upomínací súd vydal v zmysel žaloby platobný rozkaz č.k. 16Up/1491/2025 z 10.11. 2025, ktorý sa nepodarilo doručiť žalovanej do vlastných rúk. Následne súd doručoval žalovanej žalobu postupom podľa § 116 odst. 2 CSP. Žalovaná sa na pojednávanie nedostavila, svoju neúčasť neospravedlnila, preto súd prejednal a rozhodol vec v jej neprítomnosti. 3/Súd vykonal dokazovanie listinnými dôkazmi, a to oznámením o postúpení pohľadávky z 19.6. 2025, upomienkou z 7.8. 2023, upomienkou z 7.7. 2023, odstúpením od zmluvy z 26.8. 2024, žiadosťou
o prenos čísla v mobilnej verejnej sieti z 3.3. 2022, súhlasom so spracovaním údajov účastníka z 15.12. 2022, súhlasom so spracovaním údajov na marketingové účely, súhlasom na inkaso v SEPA, Zmluvou k súhlasu na inkaso v SEPA, zmluvou o poskytovaní verejných služieb – balík služieb z 15.12. 2022, Zmluvou o poskytovaní verejných služieb - balík služieb z 3.3. 2022, Zmluvou o poskytovaní verejných služieb z 3.3. 2022, faktúrami č. XXXXXXXXXX, č. XXXXXXXXXX, , faktúrou č. XXXXXXXXXX, faktúrou č. XXXXXXXXXX, faktúrou č. XXXXXXXXXX, rozpisom zásielok z 11.9. 2025, výzvou na zaplatenie z 9.9. 2025, na základe čoho zistil tento skutkový stav: 4/ Dňa 15.12. 2022 bola uzavretá medzi Slovak Telekom a.s. Bratislava a žalovanou ako účastníkom - fyzickou osobou –nepodnikateľom zmluva o poskytované verejných služieb – balík služieb , pričom išlo o službu Balík 1P – akcia – TV doba viazanosti 24 mesiacov, služba Magio Televízia s uvedeným typom pripojenia, program služby Magio Televízia L, platnosť ceny – akciová cena počas 24 mesiacov za cenu 18,40 eur s DPH, cena Magio Box bez HDD 1,94 eur mesačne. V zmluve je bližšie identifikovaný predmet zmluvy, špecifikácia koncového zariadenia, podmienky pre poskytovanie služieb televízie, nájom koncového zariadenia. 5/ Dňa 3.3. 2022 bola uzavretá medzi Slovak Telekom a.s. Bratislava a žalovanou zmluva o poskytovaní verejných služieb – balík služieb Magio GO Benefit bez viazanosti, Balík 1P akcia : Ing.Doba viazanosti 24 mesiacov, názov služby: Magio internet – aktivácia za akciovú cenu platnú počas 24 mesiacov 15,90 eur s DPH mesačne, doúčtovania cena za porušenie záväzku viazanosti 180,- eur, poplatok za HAG/ONT WIF 0,49 eur mesačne. V zmluve je bližšie upravený balík služieb – služba Internet, podmienky akcie, záväzok viazanosti a iné zmluvné dojednania. Dňa 3.3.2022 bola uzavretá aj zmluva o poskytovaní verejných služieb žalovanej v akcii T- mobilná služba, názov služby Magio Televízia cez internet, program služby Magio GO Benefit a iné po dobu viazanosti 24 mesiacov, s cenou súčtu všetkých zliav v sume 120,- eur, služba T ideál 25 po odpočítaní zliav 20,- eur, základ pre doúčtovanie ceny 120,- eur. 6/ Faktúrami č. XXXXXXXXXX zo dňa 8.12. 2023 právny predchodca žalobcu fakturoval žalovanej cenu služieb za dobu od 8.11. 2023 - 7.12. 2023 v celkovej výške 44,- eur so splatnosťou 27.12. 2023; faktúrou č. XXXXXXXXX zo dňa 8.11. 2023 fakturoval žalovanej cenu služieb za dobu od 8.10. 2023 do 7.11. 2023 vo výške 44,- eur s lehotou splatnosti 23.11.2023, faktúrou č. XXXXXXXXXX zo dňa 8.10.2023 fakturoval cenu služieb 62,90 eur, faktúrou č. XXXXXXXXXX zo dňa 8.9. 2023 fakturoval sumu 44,- eur, splatnou 25.9. 2023. Faktúrou č. XXXXXXXXXX zo dňa 8.7. 2023 fakturoval cenu služieb 75,79 eur, splatnou 24.7. 2026. 7/ Podľa § 84 odst. 1 zákona č. 452/2021 Z.z. o elektronických komunikáciách zmluvou o poskytovaní služieb, vrátane služby prístupu k internetu, sa podnik zaväzuje zriadiť pripojenie k verejnej sieti alebo poskytovať služby. Podľa § 86 odst. 4 písm. b/ účastník je povinný platiť za poskytnutú verejne dostupnú službu podľa zmluvy o poskytovaní služieb, a ak to povaha služby umožňuje, až na základe predloženej faktúry. 8/ Vychádzajúc z vykonaného dokazovania a citovaných ustanovení zákona súd dospel k záveru, že žaloba žalobcu je plne dôvodná, a preto jej vyhovel. Bolo preukázané, že žalobca uzavrel so žalovanou zmluvy o poskytovaní verejných služieb vo zvolenom účastníckom programe, za ktorý sa žalovaná zaviazala zaplatiť cenu podľa zmluvy a cenníka služieb. Žalobca bol povinný cenu služieb fakturovať, ktorú podmienku splnil, čo má súd preukázané pripojenými faktúrami. Za dobu od 8.6. 2023 do 7.12. 2023 zostala žalovaná dlhovať celkom sumu 270,69 eur, ktorá cena jej bola riadne fakturovaná horeuvedenými faktúrami. Zo strany žalovanej nebola rozporovaná žiadna skutočnosť, žalovaná sa konania nezúčastnila. Súd preto považoval skutkové tvrdenia žalobcu za nesporné a riadne preukázané listinnými dôkazmi. 9/ V súlade s § 517 odst. 2 Občianskeho zákonníka a § 3 Nariadenia vlády č. 87/1995 Z.z. súd priznal žalobcovi aj úrok z omeškania v zákonnej výške, a to 5 % ročne z jednotlivých omeškaných súm až do úplného zaplatenia. 10/ O nároku na náhradu trov konania súd rozhodol podľa § 255 odst. 1 CSP. Žalobca mal v konaní plný úspech, preto mu prináleží plná náhrada trov konania.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:6125424263.2 (dáta aktuálne k 14. 11. 2026). Záväzné je znenie zverejnené súdom.




